птиците, бивша югославска република Македония въведе мерки за унищожаване на птиците с цел борба с тази болест и ограничаване на нейното разпространение. Бивша югославска република Македония предостави актуализирана информация за епидемиологичната обстановка в държавата и за предприетите от нея мерки за предотвратяване на по-нататъшното разпространение на високопатогенната инфлуенца по птиците, която вече е анализирана от Комисията. Освен това бивша югославска република Македония докладва за приключването на мерките за почистване и дезинфекция след унищожаването на домашните птици в стопанството, в което през януари 2017 г. е регистрирано въпросното огнище на високопатогенна инфлуенца по птиците.
 (6)
 Въз основа на оценка на информацията, предоставена от бивша югославска република Македония, е целесъобразно също така да се посочи в част 1 от приложение I към Регламент (ЕО) No 798/2008 от коя дата посочената въпросната трета държава може отново, в съответствие с член 9 от Регламент (ЕО) No 798/2008, да се счита за свободна от високопатогенна инфлуенца по птиците и следва отново да бъдат разрешени вносът в Съюза и транзитното преминаване през неговата територия на някои стоки от домашни птици с произход от тази трета държава.
 (7)
 Поради това вписването за бивша югославска република Македония в списъка в част 1 от приложение I към Регламент (ЕО) No 798/2008 следва да се измени с цел да бъде отчетена наблюдаваната в последно време епидемиологична обстановка в посочената трета държава.
 (8)
 Съединените щати фигурират в част 1 от приложение I към Регламент (ЕО) No 798/2008 като трета държава, от която вносът в Съюза и транзитното преминаване през неговата територия на въпросните стоки са разрешени за някои части от територията ѝ в зависимост от наличието на огнища на високопатогенна инфлуенца по птиците. Тази регионализация фигурира в част 1 от приложение I към Регламент (ЕО) No 798/2008, изменен с Регламент за изпълнение (ЕС) 2017/481 на Комисията (4), след потвърждаването на наличието на огнище на високопатогенна инфлуенца по птиците от подтип H7N9 в стопанство за домашни птици в щата Тенеси на 4 март 2017 г.
 (9)
 На 15 март 2017 г. Съединените щати потвърдиха наличието на високопатогенна инфлуенца по птиците от подтип H7N9 в друго стопанство за домашни птици в щата Тенеси. Огнището се е появило в зона, която вече е била засегната от регионализацията, въведена вследствие на по-ранното огнище, чието наличие е потвърдено на 4 март 2017 г., и е надлежно обхваната от направените с Регламент (ЕС) 2017/481 изменения в част 1 от приложение I към Регламент (ЕО) No 798/2008. Поради това не е необходима нова мярка за регионализация на въпросната трета държава във връзка с последното потвърдено огнище.
 (10)
 В Споразумение между Европейската общност и Съединените американски щати за санитарни мерки за защита на общественото здраве и здравето на животните при търговията с живи животни и животински продукти („споразумението“) (5), одобрено с Решение 98/258/ЕО на Съвета (6), се предвижда незабавно взаимно признаване на мерките за регионализация в случай на възникване на огнища на болест в Съюза или в Съединените щати.
 (11)
 След появата през март 2017 г. на огнища на високопатогенна инфлуенца по птиците, Съединените щати въведоха мерки за унищожаване